section_heading: Granica na moru
paragraph_text: Dana 20. srpnja 2001. god. su opunomoćenica Vlade Republike Hrvatska Olge Kresović-Rogulja (po ovlasti predsjednika Vlade RH Ivice Račana) i slovenski premijer Janez Drnovšek parafirali sporazum, prema kojem bi Sloveniji pripalo 80% Piranskog zaljeva i još znatne vode koje se od linije razgraničenja u Piranskom zaljevu protežu prema jugu, u stanovitom "luku" prema međunarodnim vodama pred hrvatskom obalom. Time bi Slovenija ostvarila pristup međunarodnim vodama (preostali dio slovenskog teritorijalnog mora graniči s teritorijalnim vodama Italije). Hrvatska javnost je burno reagirala na takvu ideju, te je Hrvatski sabor odbio prihvatiti takav sporazum.<ref>